חידון הציונות

חידון הציונות הוא פרויקט של ההסתדרות הציונית, הקרן הקיימת לישראל, משרד ירושלים ומורשת והמועצה הציונית בישראל הנערך בין משפחות ציוניות מרחבי ישראל והעולם במהלך שישה חודשי פעילות המגיעים לשיא באירוע גמר ביום העצמאות, בו מתקיים חידון אינטראקטיבי בשידור טלוויזיוני מרכזי. חידון הציונות הראשון התקיים בשנת 2014 (ה'תשע"ד) בהנחיית אלי יצפאן.
בחמש שנותיו הראשונות שודר החידון בערוץ עשר והחל משנת 2019 משודר בקשת 12 וברשת 13 בהנחיית רותם אבוהב, חיים אתגר ובהפקת יוצר הפורמט והחידון, קובי סיט.

שלבים
השלב האינטרנטי – הרשמה ומענה על שאלות בסיסיות.
השלב המחוזי – אנשי המקצוע הרלוונטיים ברשויות מקומיות נבחרות בכל רחבי ישראל מאתרות חמש משפחות בכל מקום, המשקפות את הסיפור הציוני. מבין המשפחות נבחרת משפחה או שתיים שמייצגת את היישוב בשלב ההכנה לגמר.
מחנה האימונים – סמינר הכנה, גיבוש ובחירת 10 המשפחות שיגיעו לשלב הגמר בירושלים. מכיל הרצאות הכנה לחידון, שאלוני הכנה וראיונות סופיים.
 שלב הגמר – חידון הציונות – חידון הציונות בשידור ישיר או מוקלט מירושלים ביום העצמאות, כש-10 המשפחות המשקפות את הסיפור הישראלי מתמודדות על הזכייה הגדולה בחידון הציונות.

קישורים חיצוניים
אתר חידון הציונות
דף הפייסבוק של חידון הציונות

הערות שוליים

ישראל: תרבות
תחרויות מדע וידע
יום העצמאות
תחרויות בישראל